Sanita Pušpure (airētāja)

Sanita Pušpure (dzimusi  Rīgā) ir latviešu airētāja, kas starptautiskās sacensībās pārstāv Īriju. Kļuvusi par Īrijas pilsoni. S. Pušpure ir divkārtēja Pasaules čempione (2018, 2019) un divkārtēja Eiropas čempione vieniniekā. Visu laiku labākā Īrijas airētāja.

 Karjera 
Pārstāvēdama Latviju, viņa kļuva par Pasaules studentu spēļu čempioni, kā arī izcīnījusi bronzas medaļu 2003. gada Pasaules U-23 junioru čempionātā.

2006. gadā kopā ar vīru pārcēlusies uz dzīvi Īrijā. Ar ģimeni (audzina divus bērnus) dzīvo Ballinkolligā, Īrijas dienvidos.

2008. gadā atsākusi trenēties pēc bērna piedzimšanas. Īrijā vairākas reizes izcīnījusi nacionālās čempiones titulu. 2012. gada jūnijā S. Pušpure kvalificējās . Viņa kļuva par pirmo Īrijas airētāju, kas kvalificējusies olimpiskajām spēlēm pēc 1980. gada olimpiādes. Sacensībās viņa ieņēma 13. vietu, uzvarot C finālā.

2014. gadā S. Pušpure izcīnīja bronzas medaļu Eiropas čempionātā Belgradā, to pašu atkārtojot 2016. gada čempionātā Brandenburgā, Vācijā (šeit otrā bija Latvijas sportiste Elza Gulbe).Airētāja Gulbe izcīna sudraba medaļu Eiropas čempionātā LSM.lv 2016. gada vasaras olimpiskajās spēlēs Riodežaneiro S. Pušpure atkal ieņēma 13. vietu kopvērtējumā.

2018. gada Pasaules čempionātā Bulgārijas pilsētā Plovdivā S. Pušpure 36 gadu vecumā izcīnīja zelta medaļu vieniniekā, kļūstot par pirmo Īrijas un arī Latvijas sportisti, kam izdevies šāds sasniegums. 2019. gadā viņa kļuva arī par Eiropas čempioni, kā arī vēlreiz atkārtoja iepriekšējā gada sasniegumu, uzvarot Pasaules čempionātā Austrijā. 2019. gada noslēgumā S. Pušpuri atzina par Īrijas Gada sportisti.Latvieti kronē par gada sportisti Īrijā LSM 2020. gada septembrī viņa vēlreiz uzvarēja Eiropas čempionātā.

2021. gada jūlijā S. Pušpure piedalījās savās trešajās olimpiskajās spēlēs, pārstāvot Īriju Tokijas olimpiādē. Arī šajās olimpiskajās spēlēs viņai neizdevās sasniegt prognozēto rezultātu: S. Pušpure nekvalificējās olimpiskajam finālam, bet B finālā nestartēja veselības problēmu dēļ.

 Atsauces 

 Ārējās saites 

Kategorija:1981. gadā dzimušie
Kategorija:Rīgā dzimušie
Kategorija:Latvijas airētāji
Kategorija:Īrijas airētāji
Kategorija:2012. gada vasaras olimpisko spēļu dalībnieki
Kategorija:Trimdas latvieši
Kategorija:2016. gada vasaras olimpisko spēļu dalībnieki
Kategorija:2020. gada vasaras olimpisko spēļu dalībnieki